Valtatie 13

Valtatie 13 on luoteis–kaakkoissuunnassa Kokkolasta Kyyjärven, Jyväskylän ja Mikkelin kautta Lappeenrantaan ja edelleen Nuijamaan raja-asemalle johtava valtatie. Nuijamaalta tie jatkuu Venäjän puolella Viipuriin. Tien pituus on 499 kilometriä. Tien Lappeenrannan ja Nuijamaan välinen osuus kuuluu yleiseurooppalaiseen TERN-tieverkkoon. Tie on muutamia lyhyitä nelikaistaisia osuuksia lukuun ottamatta kaksikaistainen, ja sen laatu vaihtelee. Kaakkois- ja Keski-Suomessa tie on ajoittain kapea ja mutkainen. Lisäksi Jyväskylän ja Lappeenrannan seudulla tiellä kulkee paljon raskasta liikennettä. Keväällä 2009 Äänekosken ja Karstulan välisen tieosuuden nopeusrajoitus laskettiin pysyvästi 80 kilometriin tunnissa. Tie kulkee seuraavien maakuntien kautta: Keski-Pohjanmaa – Pohjanmaa – Keski-Pohjanmaa (uudelleen) – Keski-Suomi – Etelä-Savo – Etelä-Karjala. Tie kulkee seuraavien kuntien kautta: Kokkola – Kruunupyy – Kaustinen – Kruunupyy (uudelleen) – Kaustinen (uudelleen) – Veteli – Perho – Kyyjärvi – Karstula – Saarijärvi – Äänekoski – Uurainen – Laukaa – Jyväskylä – Laukaa (uudelleen) – Toivakka – Kangasniemi – Mikkeli – Savitaipale – Lemi – Lappeenranta. Lakkautetut kunnat, joiden alueella tie on kulkenut: *Kokkola **Kaarlela *Kruunupyy **Alaveteli **Teerijärvi *Jyväskylä **Jyväskylän maalaiskunta *Mikkeli **Ristiina **Suomenniemi *Lappeenranta **Lappee **Nuijamaa ==Historiaa== Tie 13 oli vuoden 1938 tienumerointijärjestelmässä yksi Viipurista lähteneistä säteittäisistä valtateistä. Sodan jälkeisten alueluovutusten seurauksena tie katkaistiin päättymään Lappeenrantaan. Tie on 1950–1980-lukujen aikana rakennettu pääosin seuraamaan vuoden 1938 reittiä. Merkittävimmät erot ovat seuraavat: * Jyväskylän ja Saarijärven välillä tie kulki aiemmin Uuraisten kautta nykyisiä teitä 630 ja 6304. * Kangasniemen ja Jyväskylän välillä tie kulki aiemmin Kangasniemeltä Toivakkaan nykyisten teiden 4421 ja 618 reittiä yhtyen silloiseen kantatiehen 59, nykyiseen valtatiehen 4. Oikaisu Kangasniemeltä Laukaan Lievestuoreelle valmistui vasta 1980-luvun alkupuolella. * Vielä vuonna 1933 tien Mikkelin ja Jyväskylän välinen reitti kulki Leivonmäen kautta nykyisen seututie 431:n reittiä. * Suomenniemen ja Savitaipaleen välillä tie kulki aiemmin Kuolimo-järven itäpuolta Partakosken kautta nykyistä seututietä 409. Lappeenrannan Lauritsalan ja Nuijamaan välinen maantie numeroitiin Neuvostoliiton hajoamisen jälkeen 1990-luvulla valtatieksi 13. Vuosina 2004–2005 Nuijamaan rajanylityspaikka siirrettiin uuteen paikkaan entisen rajanylityspaikan länsipuolelle. Hankkeeseen liittyen valtatie 13 rakennettiin uuteen paikkaan 2,1 kilometrin matkalta sekä tehtiin muita tiejärjestelyjä. Hankkeen tie- ja liikennejärjestelyjen kustannukset ilman arvonlisäveroa olivat noin 14,5 miljoonaa euroa. Uusi tie avattiin liikenteelle Venäjän puoleisen raja-aseman valmistuttua 8. syyskuuta 2006. Lisäksi erillisenä urakkana rakennettiin raskaan liikenteen odotuskaistaa noin kolmen kilometrin matkalle. Mikkelin eteläpuolella tielle on rakennettu 90-luvun lopulla kaksi ohituskaistaa ja myöhemmin vuosina 2007–2008 kaksi keskikaiteellista ohituskaistaa lisää. == Tiehankkeita == Mikkelin eteläpuoliselle, valtatien 15 kanssa yhteiselle osuudelle suunnitellaan pieniä parantamistoimenpiteitä: nelikaistaista osuutta on tarkoitus jatkaa 0,8 kilometrillä kantatien 62 liittymän eteläpuolelle. Lisäksi Tuukkalanvuoren kohdalle suunnitellaan keskikaiteellista ohituskaistaa. Hankkeen kustannusarvio on 3,65 miljoonaa euroa, ja se on tarkoitus toteuttaa vuonna 2007. Lisäksi valtatien 4 parantamissuunnitelmat Jyväskylän seudulla, valtatien 5 parantamissuunnitelmat Mikkelissä sekä valtatien 6 parantamissuunnitelmat Lappeenrannassa koskevat myös valtatietä 13. Valtatie 13 ja valtatie 4 muutettiin Äänekosken Huutomäen kohdalla eritasoliittymäksi. == Lähteet == * * * *Google Earth -tietokoneohjelma. 2007. Google. * * * ===Viitteet=== == Aiheesta muualla == 13 Luokka:Kokkolan liikenne Luokka:Kruunupyyn liikenne Luokka:Kaustisen liikenne Luokka:Vetelin liikenne Luokka:Perhon liikenne Luokka:Kyyjärven liikenne Luokka:Karstulan liikenne Luokka:Saarijärven liikenne Luokka:Äänekosken liikenne Luokka:Uuraisten liikenne Luokka:Laukaan liikenne Luokka:Jyväskylän liikenne Luokka:Toivakan liikenne Luokka:Kangasniemen liikenne Luokka:Mikkelin liikenne Luokka:Savitaipaleen liikenne Luokka:Lemin liikenne Luokka:Taipalsaaren liikenne Luokka:Lappeenrannan liikenne